อยุธยาแอสเซทพลัสชี้หุ้นถึงเป้า1,200กลางปี
&#8220;อยุธยาแอสเซท พลัส&#8221; มองหุ้นไทยวิ่งเข้าเป้า 1,1501,200 จุด ในครึ่งปีแรก หลังเงินนอกไหลซบเอเชีย
17 ส.ค. 2554

“อยุธยาแอสเซท พลัส” มองหุ้นไทยวิ่งเข้าเป้า 1,1501,200 จุด ในครึ่งปีแรก หลังเงินนอกไหลซบเอเชีย
นายประภาส ตันพิบูลย์ศักดิ์ ประธานเจ้าหน้าที่สายการลงทุน บริษัทหลักทรัพย์จัดการกองทุน (บลจ.) อยุธยา กล่าวว่าเม็ดเงินต่างชาติที่ไหลเข้ามาลงทุนในตลาดหุ้นไทยรอบนี้อาจหนุนให้ดัชนีถึงเป้าหมายปีนี้ที่ระดับ 1,200 จุด ในไตรมาส 2 นี้ หลังจากดัชนีปรับฐานมาประมาณ 4 เดือน
“เงินต่างชาติที่ไหลเข้ามาหุ้นไทยไม่ผิดปกติ เพราะเข้ามาทั่วเอเชียหลังปรับฐานไประยะหนึ่ง และจากต้นปีถึงปัจจุบันต่างชาติยังเข้ามาไม่มากเมื่อเทียบประเทศอื่นๆ ในเอเชียและเพิ่งเริ่มกลับมาซื้อ จึงมองว่าดัชนียังขึ้นได้ต่อ แต่ระยะสั้นอาจถูกขายทำกำไรบ้าง” นายประภาส กล่าว
อย่างไรก็ตาม ช่วงที่หุ้นขึ้นมานั้นบริษัทไม่ได้ปรับเปลี่ยนพอร์ตการลงทุน เนื่องจากยังมั่นใจหุ้นที่ถืออยู่ว่าจะสร้างผลตอบแทนได้ดี ซึ่งนักลงทุนเองหากยังถือหุ้นได้ระยะยาวก็ยังสามารถถือหุ้นต่อได้
ด้านนางลดาวรรณ เจริญรัชต์ภาคย์ กรรมการผู้จัดการ บลจ.แอสเซท พลัส กล่าวว่า ช่วงที่ผ่านมาหุ้นไทยปรับตัวขึ้นจากปัจจัยหลักจากกระแสเงินทุนที่ไหลเข้าเอเชียและไทยต่อเนื่อง รวมถึงการอัดฉีดเงินเข้าระบบของธนาคารกลางญี่ปุ่น ประกอบกับบริษัทจดทะเบียน (บจ.) ไทยกำไรดีขึ้น โดยคาดว่าจะเติบโต 1520% ในปี 2554 หนุนให้หุ้นขึ้นได้ต่อในระยะสั้น &amp;&lt;2288;
แนวโน้มตลาดหลักทรัพย์ในไตรมาส 2 มองว่า หลังจากดัชนีปรับตัวขึ้นมาค่อนข้างมากและกระแสเงินลงทุนต่างชาติที่เข้ามาซื้อสุทธิในปริมาณสูง อาจทำให้เกิดการขายทำกำไร นอกจากนี้ แนวโน้มอัตราเงินเฟ้อที่น่าจะปรับขึ้นต่อเนื่อง ซึ่งมีผลกระทบต่อการทำกำไรของบริษัทจดทะเบียนและแนวโน้มการอ่อนค่าเงินเงินบาท อาจทำให้ความน่าสนใจของตลาดหุ้นไทยปรับลดลง 
ในขณะที่ปัจจัยการลงทุนในต่างประเทศ เช่น การปรับขึ้นอัตราดอกเบี้ยนโยบายของธนาคารกลาง โดยเฉพาะธนาคารกลางยุโรป ซึ่งหากมีการปรับขึ้นอัตราดอกเบี้ยเร็วกว่าที่ตลาดคาดการณ์ และการครบกำหนดมาตรการผ่อนปรนทางการเงินของสหรัฐฯ (QE2) ในเดือน มิ.ย. อาจเป็นปัจจัยกดดันให้สภาพคล่องลดลงและส่งผลต่อภาวะการลงทุนในตลาดหลักทรัพย์ได้ 
สำหรับกองทุน ASPSMART7 จัดตั้งกองทุนเมื่อวันที่ 8 ต.ค. 53 มีเป้าหมายผลตอบแทน 10% โดยหลังจากรับซื้อคืนหน่วยลงทุนอัตโนมัติมูลค่า 0.50 บาทต่อหน่วยเมื่อวันที่ 4 เม.ย. ที่ผ่านมาแล้ว กองทุน ASPSMART7 มีเป้าหมายการปิดกองทุนเมื่อมูลค่าหน่วยลงทุนผ่านระดับ 11.00 บาท ทั้งนี้ หากตลาดยังคงสามารถปรับตัวขึ้นอย่างต่อเนื่องคาดว่าจะส่งผลดีต่อกองทุนให้สามารถปิดกองทุนได้ก่อนครบอายุกองทุน 1 ปี
นายสานุพงศ์ สุทัศน์ธรรมกุล นักวิเคราะห์หลักทรัพย์กองทุนรวม บริษัทหลักทรัพย์ ฟิลลิป (ประเทศไทย) กล่าวว่า กระแสเงินทุนต่างชาติไหลกลับเข้ามาในเอเชียเป็นสัปดาห์ที่ 2 และน่าจะยังคงไหลเข้าต่อเนื่อง ทำให้ระยะสั้นดัชนีเป็นขาขึ้นโดยมองแนวต้านอยู่ที่ 1,100 จุด เเละแนวรับที่ 1,040 จุด m